stanford-oval/wikipedia huggingface dataset:
ฤดูพายุไซโคลนมหาสมุทรอินเดียตะวันตก-ใต้ พ.ศ. 2561–2562
พายุ > พายุไซโคลนรุนแรงอิดาอี

วันที่ 4 มีนาคม พายุดีเปรสชันเขตร้อนก่อตัวขึ้นทางตะวันตกของชายฝั่งประเทศโมซัมบิก หลังจากนั้นพายุดีเปรสชันได้เคลื่อนตัวเลี้ยวไปทางตะวันออกเฉียงเหนืออย่างช้า ๆ และขึ้นฝั่งที่ประเทศโมซัมบิกในเวลาต่อมา
วันที่ 6 มีนาคม พายุดีเปรสชันเขตร้อน 11 ได้รับการเตือนการพัฒนาของพายุหมุนเขตร้อนระดับสีเหลืองจากศูนย์เตือนไต้ฝุ่นร่วม
วันที่ 7 มีนาคม พายุเคลื่อนตัวเลี้ยวไปทางตะวันตกเฉียงใต้เฉตะวันตก และคงลักษณะความเป็นพายุเขตร้อนตลอดเวลาที่อยู่บนแผ่นดิน
วันที่ 8 มีนาคม พายุดีเปรสชันเขตร้อน 11 อ่อนกำลังลง และเคลื่อนตัวเลี้ยวกลับไปทางตะวันออก
วันที่ 9 มีนาคม พายุดีเปรสชันเขตร้อนได้เคลื่อนตัวลงสู่ทะเลบริเวณช่องแคบโมซัมบิก และเริ่มการจัดระบบขึ้น ต่อมาศูนย์เตือนไต้ฝุ่นร่วมได้ระบุว่าพายุมีแนวโน้มอย่างสูงท่จะพัฒนาขึ้นเป็นพายุหมุนเขตร้อน และต่อมาระบบได้ทวีกำลังแรงขึ้นเป็นพายุโซนร้อนกำลังปานกลาง และได้รับชื่อว่า อิดาอี (Idai)
วันที่ 10 มีนาคม อิดาอีเริ่มทวีกำลังแรงขึ้นอย่างรวดเร็ว และมีความรุนแรงเป็นพายุไซโคลนเขตร้อนใกล้กับเกาะมาดากัสการ์ ซึ่งระบบได้เรื่มเคลื่อนตัวเลี้ยวกลับไปทางตะวันตกอีกครั้งหนึ่ง และจากนั้นจึงเปลี่ยนทิศทางไปทางตะวันตกเฉียงใต้
วันที่ 11 มีนาคม อิดาอีทวีกำลังแรงขึ้นเป็นพายุไซโคลนรุนแรงลูกที่เจ็ดของฤดูกาล และมีกำลังสูงสุดเป็นพายุไซโคลนรุนแรงระดับ 3
วันที่ 12 มีนาคม อิดาอีอ่อนกำลังลงเนื่องจากระบบเข้าสู่วัฏจักรการแทนที่กำแพงตา
วันที่ 13 มีนาคม อิดาอีเริ่มเร่งเคลื่อนตัวไปทางตะวันตก
เมื่อครั้งเป็นพายุดีเปรสชันเขตร้อน อิดาอีส่งผลกระทบกับประเทศมาลาวีและประเทศโมซัมบิก ทำให้มีผู้เสียชีวิตอย่างน้อย 56 ราย และได้รับบาดเจ็บอีก 577 คน จากเหตุอุทกภัยในประเทศมาลาวี มีผู้ได้รับผลกระทบจากพายุประมาณ 83,000 คน ตอนใต้ของจังหวัดจิกวาวาและจังหวัดนซันเจถูกตัดขาดเนื่องจากอุทกภัย ในประเทศโมซัมบิกมีผู้เสียชีวิตจากอุทกภัย 66 ราย และมีประชาชนได้รับผลกระทบ 141,000 คน สภารัฐมนตรีโมซัมบิกได้ร้องขอเงินจำนวน 1.1 พันล้านเมติคัล (17.6 ล้านดอลลาร์สหรัฐ) เพื่อนำมาช่วยเหลือผู้ที่ได้รับผลกระทบจากอุทกภัย
พายุ > พายุไซโคลนรุนแรงเคนเนท

วันที่ 21 เมษายน เมเตโอ-ฟร็องส์ (MFR) เริ่มออกคำแนะนำกับการแปรปรวนของอากาศเขตร้อน 14 ซึ่งตั้งอยู่ทางตะวันออกเฉียงเหนือของมาดากัสการ์ จากนั้นระบบได้เลี้ยวไปทางตะวันตก
วันที่ 23 เมษายน ตอนต้นวันระบบทวีกำลังแรงขึ้นเป็นพายุดีเปรสชันเขตร้อน ต่อมาในเวลา 12.00 UTC พายุได้ทวีกำลังแรงขึ้นอีกเป็นพายุโซนร้อนกำลังปานกลาง และได้รับชื่อว่า เคนเนท (Kenneth) กลายเป็นพายุโซนร้อนลูกที่สิบสี่ของฤดูกาล
วันที่ 24 เมษายน เคนเนททวีกำลังแรงขึ้นเป็นพายุไซโคลน เคนเนทมีการจัดระบบขึ้นอย่างรวดเร็วขณะกำลังเคลื่อนตัวเข้าใกล้ชายฝั่งโมซัมบิก โดยมีกำลังเป็นถึงพายุหมุนเขตร้อนระดับ 3 ได้ภายในเวลาหนึ่งชั่วโมง และคาดว่าเคนเนทจะพัดเข้าประเทศโมซัมบิกภายในวันดังกล่าวนี้ด้วย และจะนำมาซึ่งอุทกภัยและวาตภัยในประเทศโมซัมบิก ซึ่งในเดือนที่ผ่านมาพื้นที่ดังกล่าวเพิ่งถูกโจมตีโดยพายุไซโคลนอิดาอีไป ทำให้เกิดความกังวลว่าวิกฤติด้านมนุษยธรรมที่กำลังเกิดขึ้นอยู่จะเลวร้ายลงไปอีกเนื่องจากพายุ
วันที่ 25 เมษายน เคนเนทมีกำลังสูงสุด เทียบเท่ากับพายุหมุนเขตร้อนระดับ 4 ขณะใกล้พัดขึ้นฝั่งประเทศโมซัมบิก อย่างไรก็ตาม ในขณะนั้นเคนเนทได้เข้าสู่วัฏจักรการแทนที่กำแพงตาและเริ่มอ่อนกำลังลงก่อนที่จะพัดขึ้นฝั่ง ต่อมาในเวลา 18.15 UTC เคนเนทพัดขึ้นฝั่งที่ทางเหนือของเมืองเปมบา ประเทศโมซัมบิกในฐานะเทียบเท่าพายุหมุนเขตร้อนระดับ 4 โดยมีความเร็วลมเฉลี่ยสูงสุดใน 1 นาทีที่ 220 กม./ชม. การพัดขึ้นฝั่งนี้ทำให้เคนเนทกลายเป็นพายุหมุนเขตร้อนที่มีกำลังแรงมากที่สุดที่พัดขึ้นฝั่งประเทศโมซัมบิก การขึ้นฝั่งของเคนเนทยังเป็นครั้งที่สองในประวัติศาสตร์ของประเทศโมซัมบิก ที่มีพายุหมุนเขตร้อนพัดขึ้นฝั่งถึงสองลูกในฤดูการเดียวกัน เคนเนทอ่อนกำลังลงอย่างรวดเร็วเมื่อพัดขึ้นฝั่งแล้ว ถึงแม้ว่าลักษณะพื้นที่ราบทางตอนเหนือของประเทศโมซัมบิกค่อนข้างเอื้ออำนวยกับพายุก็ตาม ความเร็วลมสูงสุดใน 10 นาทีของพายุลดลงจาก 205 กม./ชม. เหนือ 65 กม./ชม. ภายในสิบชั่วโมงหลังจากขึ้นฝั่งแล้ว และอ่อนกำลังลงเป็นพายุโซนร้อน
วันที่ 26 เมษายน เคนเนทอ่อนกำลังลงเป็นพายุดีเปรสชันเขตร้อน ขณะเคลื่อนที่ลงไปทางใต้
วันที่ 27 เมษายน เคนเนทเริ่มเคลื่อนที่เลี้ยวไปทางเหนือ และทำให้มีพายุฟ้าคะนองเกิดขึ้นนอกชายฝั่งประเทศโมซัมบิก
เคนเนททำให้มีผู้เสียชีวิตอย่างน้อยสิบสองคน ในจำนวนนั้นเจ็ดคนอยู่ในเกาะคอโมโรส และอย่างน้อยห้าคนในประเทศโมซัมบิก ในประเทศโมซัมบิก เคนเนททำให้เกิดความเสียหายอย่างกว้างขว้างในเมืองเปมบา โดยมีไฟฟ้าดับอย่างกว้างขวางและต้นไม้หักโค่นจำนวนมาก
พายุ > พายุไซโคลนโลร์นา

วันที่ 21 เมษายน พายุดีเปรสชันเขตร้อน 15 ก่อตัวขึ้นทางตะวันออกเฉียงใต้ของมัลดีฟส์ ระบบเคลื่อนตัวไปทางตะวันออกเฉียงใต้ ก่อนจะเคลื่อนตัวเลี้ยวไปทางตะวันออกเฉียงใต้เฉใต้
วันที่ 23 เมษายน ระบบทวีกำลังแรงขึ้นเป็นพายุโซนร้อนกำลังปานกลาง และได้รับชื่อว่า โลร์นา (Lorna) ทำให้ฤดูกาล 2561–2562 กลายเป็นฤดูกาลที่มีกิจกรรมของพายุหมุนเขตร้อนมากที่สุดในแอ่งฯ ในยุคดาวเทียม
วันที่ 24 เมษายน โลร์นาเปลี่ยนทิศทางไปทางตะวันออกเฉียงใต้อีกครั้งในขณะที่พายุกำลังจัดระบบอย่างต่อเนื่อง
วันที่ 25 เมษายน โลร์นาทวีกำลังแรงขึ้นเป็นพายุโซนร้อนกำลังแรง และเริ่มมีปฏิสัมพันธ์กับความกดอากาศต่ำเขตร้อนขนาดเล็กกว่าทางตะวันออกในแอ่งภูมิภาคออสเตรเลีย ก่อนจะดูดกลืนระบบนั้นเข้าไปในวันรุ่งขึ้น<
วันที่ 26 เมษายน โลร์นาเลี้ยวไปทางใต้
รายชื่อพายุ

ภายในมหาสมุทรอินเดียตะวันตก-ใต้ เมื่อพายุดีเปรสชันเขตร้อนและพายุดีเปรสชันกึ่งเขตร้อนใดที่ถูกประมาณว่ามีความเร็วลมเฉลี่ยภายใน 10 นาทีที่ 65 กม./ชม. โดยการวัดของศูนย์อุตุนิยมวิทยาชำนัญพิเศษประจำภูมิภาคในเกาะลาเรอูนียง ประเทศฝรั่งเศส (RSMC ลาเรอูนียง) พายุลูกดังกล่าวจะได้รับชื่อ อย่างไรก็ตาม ศูนย์เฝ้าระวังพายุหมุนเขตร้อนภูมิภาคย่อยในประเทศมอริเชียสและประเทศมาร์ดากัสการ์จะเป็นผู้กำหนดชื่อให้กับพายุหมุนเขตร้อนแทน โดยศูนย์เฝ้าระวังพายุหมุนเขตร้อนภูมิภาคย่อยในประเทศมอริเชียสจะกำหนดชื่อให้กับพายุหมุนเขตร้อน เมื่อพายุดีเปรสชันเขตร้อนทวีกำลังแรงเป็นพายุโซนร้อนกำลังปานกลาง ในขอบเขตระหว่างเส้นเมริเดียนที่ 55 องศาตะวันออกไปทางตะวันออกถึง 90 องศาตะวันออก ส่วนพายุดีเปรสชันเขตร้อนใดที่กำลังแรงเป็นพายุโซนร้อนกำลังปานกลางในขอบเขตระหว่างเส้นเมริเดียนที่ 30 องศาตะวันออกไปทางตะวันออกถึง 55 องศาตะวันออก พายุลูกนั้นจะได้รับชื่อจากศูนย์ย่อยในประเทศมาร์ดากัสการ์ ตั้งแต่ฤดูกาล 2559–2560 เป็นต้นมา ชุดรายชื่อที่ใช้ภายในมหาสมุทรอินเดียตะวันตก-ใต้จะถูกนำมาวนใช้ในทุก ๆ สามปี โดยชื่อพายุจะถูกใช้เพียงครั้งเดียว ดังนั้นชื่อพายุใดที่ถูกนำมาใช้แล้วในฤดูกาลนี้จะถูกถอนออกจากการวนใช้ซ้ำ และจะมีการตั้งชื่อขึ้นมาทดแทนในฤดูกาล 2564–2565 ส่วนชื่อพายุใดที่ยังไม่ถูกใช้จะถูกนำไปใช้อีกครั้งในฤดูกาล 2564–2565 โดยในฤดูกาล 2561–2562 มีชื่อถูกใช้ทั้งสิ้น 12 ชื่อ
| รายชื่อพายุหมุนเขตร้อนของมหาสมุทรอินเดียตะวันตก-ใต้ในฤดูกาล 2561–2562 |
| --- | --- | --- | --- |
| อัลซีด์ (Alcide) | ฮาเลฮ์ (Haleh) | โอสการ์ (Oscar) (ไม่ถูกใช้) | วิเวียน (Viviane) (ไม่ถูกใช้) |
| บูชรา (Bouchra) | อิดาอี (Idai) | ปาเมลา (Pamela) (ไม่ถูกใช้) | วอลเตอร์ (Walter) (ไม่ถูกใช้) |
| ซีลีดา (Cilida) | จัวนินฮา (Joaninha) | คูเอนติน (Quentin) (ไม่ถูกใช้) | แซงกี (Xangy) (ไม่ถูกใช้) |
| เดสมอนด์ (Desmond) | เคนเนท (Kenneth) | ราจาบ (Rajab) (ไม่ถูกใช้) | เยมูราอี (Yemurai) (ไม่ถูกใช้) |
| เอเกตแซง (Eketsang) | โลร์นา (Lorna) | ซาวานา (Savana) (ไม่ถูกใช้) | ซาเนเล (Zanele) (ไม่ถูกใช้) |
| ฟูนานี (Funani) | มาอีเปโล (Maipelo) (ไม่ถูกใช้) | เตมบา (Themba) (ไม่ถูกใช้) |  |
| เจเลนา (Gelena) | นจาซี (Njazi) (ไม่ถูกใช้) | อูยาโป (Uyapo) (ไม่ถูกใช้) |  |
ดูเพิ่ม

สถานีย่อยพายุหมุนเขตร้อน
รายชื่อฤดูพายุไซโคลนซีกโลกใต้
ฤดูพายุเฮอร์ริเคนแปซิฟิก: 2561, 2562
ฤดูพายุเฮอร์ริเคนแอตแลนติก: 2561, 2562
ฤดูพายุไต้ฝุ่นแปซิฟิก: 2561, 2562
ฤดูพายุไซโคลนมหาสมุทรอินเดียเหนือ: 2561, 2562
ฤดูพายุไซโคลนภูมิภาคออสเตรเลีย พ.ศ. 2561–2562
ฤดูพายุไซโคลนแปซิฟิกใต้ พ.ศ. 2561–2562
พายุหมุนเขตร้อนในแอตแลนติกใต้
แหล่งข้อมูลอื่น

เมเทโอ-ฟร็องส์ ลา เรอูนียง (ฝรั่งเศส)
กรมอุตุนิยมวิทยามาดากัสการ์ (ฝรั่งเศส)
ศูนย์บริการสภาพอากาศมอริเชียส (อังกฤษ)
ศูนย์เตือนไต้ฝุ่นร่วม (อังกฤษ)
วีรินท์ เชยอรุณ

| วรินทร์ เชยอรุณ |
| --- | --- |
เกิด: พ.ศ. 2511 (อายุ 56 ปี) วรินทร์ เหมพิพัฒน์
คู่สมรส: เพิ่มพล เชยอรุณ (ถูกลอบสังหาร)
อาชีพ: นักแสดง
ผลงานเด่น: สาลี่ จากละคร นางทาส  มาลตี จากละคร ผ้าทอง
สังกัด: ช่อง 7 (2536 - 2552)
ThaiFilmDb
วีรินทร์ เชยอรุณ ชื่ออื่น จุติพร อรุณรัตน์ (ชื่อเล่น: หลิน)  เกิดปี พ.ศ. 2511 เป็นนักแสดงชาวไทย
ประวัติ

วีรินทร์ เชยอรุณ มีชื่อเดิมว่า วรินทร์ เชยอรุณ, วรินทร์ เหมพิพัฒน์, จุติพร อรุณรัตน์ ตามลำดับ หรือ หลิน เกิดปี พ.ศ. 2511 เป็นนักแสดงชาวไทย จบการศึกษาระดับปริญญาตรี คณะนิเทศศาสตร์ มหาวิทยาลัยรังสิต สำเร็จการศึกษาระดับปริญญาโท หลักสูตรนิเทศศาสตรมหาบัณฑิต สาขาวิชาการสื่อสารการท่องเที่ยวและบันเทิง คณะนิเทศศาสตร์ มหาวิทยาลัยเกริก เกียรตินิยมอันดับสอง เธอเข้าสู่วงการเมื่อปี 2536 สังกัดสถานีโทรทัศน์สีกองทัพบกช่อง 7 แต่ปัจจุบันเป็นนักแสดงอิสระ
วรินทร์ มีผลงานละครเรื่องแรกแจ้งเกิดคือเรื่อง นางทาส ทางสถานีโทรทัศน์สีกองทัพบกช่อง 7 บทบาท คุณสาลี่ ต่อด้วยละคร ผ้าทอง บทบาท มาลตี ทางสถานีโทรทัศน์สีกองทัพบกช่อง 7 เช่นกัน เธอมีผลงานละครกับช่อง 7 มากมายเช่น หมูแดง, หมอลำซัมเมอร์, เปรตวัดสุทัศน์, ฟ้าใหม่ เป็นต้น หลังจากนั้นเธอหมดสัญญากับทางค่ายลงเป็นนักแสดงอิสระ
ส่วนผลงานภาพยนตร์ หลินได้ใช้ชื่อในการแสดงภาพยนตร์ว่า จุติพร อรุณรัตน์ มีผลงานการแสดงหลายเรื่อง เช่น ผัวเชลย และ นางฟ้ากับซาตาน เป็นต้น
ด้านชีวิตส่วนตัว เธอมีน้องสาวชื่อ จามิน เหมพิพัฒน์ เธอสมรสกับ เพิ่มพล เชยอรุณ มีลูกชาย 1 คน คือ พล เชยอรุณ (ชื่อเล่น: บอลล์) ซึ่งเป็นนักแสดงเช่นกัน และยังเป็น 1 ใน 50 คน หนุ่มคลีโอ ปี 2010
ผลงาน > ละครโทรทัศน์ทางช่อง 3

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2536 | เพื่อนยกกำลังสาม |  |  |
| 2549 | มังกรซ่อนพยัคฆ์ |  |  |
| 2555 | หนุ่มบ้านไร่กับหวานใจไฮโซ | อัญชลี | รับเชิญ |
ผลงาน > ละครโทรทัศน์ทางช่อง 5

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์กองทัพบก ช่อง 5
| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2553 | ดอกรักริมทาง | วารี |  |
| 2553-2554 | เซน...สื่อรักสื่อวิญญาณ | จินตนา วิทยาจันท์ (จิน) | รับเชิญ |
ผลงาน > ละครโทรทัศน์ทางช่อง 7

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2536 | นางทาส | สาลี่ |  |
| 2536 | หมูแดง | เทวี |  |
| 2537 | ผ้าทอง | มาลาตี |  |
| 2544 | ปิ่นไพร | พรพิศ |  |
| 2545 | ใครกำหนด | แจ่มใส |  |
| 2545 | เพลิงมายา |  |  |
| 2545 | ตามรักตามล่า |  |  |
| 2546 | หมอลำซัมเมอร์ | ดาวเรือง |  |
| 2546 | เปรตวัดสุทัศน์ | บัว |  |
| 2546 | พรพรหมอลเวง | ปรางทิพย์ |  |
| 2547 | ฟ้าใหม่ | แม่นายกลิ่นจันทร์ |  |
| 2547 | 7 พระกาฬ | น้าของบัวตอง |  |
| 2547 | นางสาวจริงใจกับนายแสนดี | วโรรส |  |
| 2548 | กลลวงรัก |  |  |
| 2548 | บ้านร้อยดอกไม้ | ระเบียบ |  |
| 2548 | เสน่ห์รักนางซิน | พัชรา |  |
| 2548 | เหมราช | รสมาลี |  |
| 2549 | อยากจะรักเดี๋ยวจัดให้ | ดลยา |  |
| 2549 | ลิขิตหัวใจ |  |  |
| 2550 | สุภาพบุรุษชาวดิน | เรือนแก้ว |  |
| 2551 | คุณหนูเทวดา | ญาณี |  |
| 2551 | สายใยสวาท | วิภา |  |
| 2551 | เคหาสน์แสงจันทร์ |  |  |
| 2552 | รักอยู่หมัด | คุณหญิงเนตรดาว |  |
| 2553 | เรือนซ่อนรัก | คุณหญิงฟองจันทร์ |  |
| 2553 | คุณหมอ ม.3 | ภัทริน |  |
| 2554 | นางสาวรักดี | รับเชิญ |  |
| 2554 | เสน่ห์บางกอก | ชะเอม |  |
ผลงาน > ละครโทรทัศน์ทางไอทีวี

ละครโทรทัศน์ทั้งหมดด้านล่างนี้ออกอากาศทางไอทีวี
| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2549 | คมรักคมเสน่หา | ปานวาท |  |
ผลงาน > ภาพยนตร์

คนขวางโลก (2527)
ผัวเชลย (2528)
หลวงตาน้อยธุดงค์ชายแดน (2528)
นางฟ้ากับซาตาน (2528)
พยาบาลที่รัก (2529)
นายร้อยสอยดาว (2529)
แหล่งข้อมูลอื่น

วรินทร์ เชยอรุณ จากละคร นางทาส เก็บถาวร 2020-10-01 ที่ เวย์แบ็กแมชชีน
สโมสรฟุตบอลดอนตาล พีซีซีเอ็ม

สโมสรฟุตบอลดอนตาล พีซีซีเอ็ม  เป็นสโมสรฟุตบอลในประเทศไทย ตั้งอยู่ที่อำเภอดอนตาล จังหวัดมุกดาหาร ปัจจุบันลงแข่งขันอยู่ในระดับไทยแลนด์ อเมเจอร์ลีก
โดยสโมสรดอนตาล พีซีซีเอ็ม เป็นการร่วมกันสร้างทีมฟุตบอลของอำเภอดอนตาล และ โรงเรียนจุฬาภรณราชวิทยาลัย มุกดาหาร โดยคำว่า พีซีซีเอ็ม ย่อมาจาก  Princess Chulabhorn's College Mukdahan  ซึ่งเป็นชื่อภาษาอังกฤษของโรงเรียนจุฬาภรณราชวิทยาลัย มุกดาหาร
ผลงานแบ่งตามฤดูกาล

| ฤดูกาล/พ> ศ. | การแข่งขัน | ผลงาน |
| --- | --- | --- |
| 2559 | ฟุตบอลดิวิชัน 3 กลุ่มภาคกลาง | รอบก่อนรองชนะเลิศ |
| 2565 | ไทยแลนด์ อเมเจอร์ลีก โซนภาคตะวันออกเฉียงเหนือ | อันดับ - มินิลีก กลุ่มเจ |
แหล่งข้อมูลอื่น

สโมสรฟุตบอลดอนตาล พีซีซีเอ็ม ที่เฟซบุ๊ก
สโมสรฟุตบอลกว่างโจว

สโมสรฟุตบอลกว่างโจว หรือ สโมสรฟุตบอลกว่างโจวเหิ่งต้า เป็นสโมสรฟุตบอลอาชีพภายในสังกัดของสมาคมฟุตบอลจีน  สโมสรตั้งอยู่เมืองกว่างโจวในมณฑลกวางตุ้ง
ประวัติ

สโมสรฟุตบอลอาชีพนี้ตั้งอยู่ในเมืองกว่างโจว  ก่อตั้งเมื่อเดือนมิถุนายน ปี พ.ศ. 2497  ในชื่อ ทีมฟุตบอลกว่างโจว
สโมสรฟุตบอลกว่างโจว เอเวอร์แกรนด์ กลายมาเป็นสโมสรอาชีพสโมสรแรกของจีน ภายหลังการเข้ามาเทคโอเวอร์สโมสรกลุ่มทุนอาโพลโล (Apollo Group) ในปี พ.ศ. 2536
ผลงานที่ดีที่สุดของสโมสรก่อนการคว้าแชมป์ลีกสูงสุดคือการคว้ารองชนะเลิศของลีกสูงอีก 2 ครั้งในสมัยใช้ชื่อเดิมว่า เจีย-เอลีก(Jia-A League) ในฤดูกาล พ.ศ.  2535 และ 2537
เมื่อวันที่ 21 กุมภาพันธ์ 2553 กว่างโจว เอเวอร์แกรนด์ ก่อเรื่องอื้อฉาวขึ้นจนโดนลดชั้นให้ไปเล่นใน ไชน่าลีก 1(China League One) ซึ่งในปีก่อนหน้านั้นฤดู 2552 พวกเขาได้อันดับที่ 9 ในลีกสูงสุด 
กรณีแมตช์อื้อฉาวนี้เกิดขึ้นตั้งแต่ในปี 2549 เมื่อครั้งที่สโมสรยังแข่งขันอยู่ในระดับ ไชน่าลีก 1
กว่างโจว เอเวอร์แกรนด์ล้มบอล โดยการจ่ายเงินจำนวน 200,000 หยวน (ประมาณ 980,000 บาท) ให้กับทีมคู่แข่งเพื่อให้ได้ชัยชนะในเกมในบ้าน
ต่อมาในวันที่ 28 กุมภาพันธ์ 255กลุ่มเอเวอร์แกรนด์ เรล เอสเตท(Evergrande Real Estate Group) ได้เข้าเทคโอเวอร์สโมสรด้วยเงินจำนวน 100 ล้านหยวน (ประมาณ 490 ล้านบาท)
นายซู เจีย หยิน(Xu Jiayin) ประธานกลุ่ม  ถึงขนาดกล่าวว่า เราจะต้องทุ่มทุนมากกว่านี้ในตลาดฟุตบอลอาชีพ 
นายซู เจีย หยิน  เริ่มด้วยการดึงตัวโค้ชทีมชาติจีนอย่าง Gao Lin มาจากเซี่ยงไฮ้ เซินฮัวด้วยเงินสัญญา 6 ล้านหยวน (ประมาณ 29,400,000 บาท)
ต่อมาในช่วงเปิดตลาดซื้อขายนักเตะฤดูร้อนปี 2010 เขาคว้าตัว Sun Xiang นักเตะชาวจีนคนแรกที่ได้ลงเตะใน พีเอสวี ไอนด์โฮเฟ่น
ตามมาด้วยการดึงตัว Zheng Zhi อดีตกัปตันทีมชาติจีนมาไว้ในทีมภายในวันเดียวกันคือวันที่ 28 มิถุนายน 2553
แต่เหตุการณ์เซอร์ไพรส์ยิ่งกว่านั้นเกิดขึ้นในอีกแค่ 2 วันถัดมา ในวันที่ 30 มิถุนายน 2553 สโมสรได้ตัว Muriqui จากสโมสร Atlético Mineiro ในลีกสูงสุดของบราซิล
ด้วยสัญญา 4 ปีค่าจ้างเป็นสถิติ 3.5 ล้านดอลล่าสหรัฐ(ประมาณ 105 ล้านบาท)
30 ตุลาคม 2553 กว่างโจว เอเวอร์แกรนด์ คว้าแชมป์ ไชน่าลีก 1 ได้เป็นสมัยที่ 2 และเลื่อนชั้นขึ้นมาเล่นในลีกสูงสุดอย่าง ไชนีสซุปเปอร์ลีก  ได้สำเร็จ
ช่วงปี 2554 สโมสรเสริมความแข็งแกร่งด้วยการคว้าตัว Dario Conca นักเตะอาร์เจนตินาและ Cléo นักเตะชาวบราซิลมาเสริมทัพ
และแม้ว่าจะเพิ่งเลื่อนชั้นขึ้นมาเป็นปีแรก แต่ กว่างโจว เอเวอร์แกรนด์ ก็สามารถเถลิงบัลลังก์แชมป์ลีกสูงสุดได้ทันทีเมื่อเดือนกันยายนปีที่แล้ว ในขณะที่การแข่งขันยังเหลืออีกถึง 4 นัด
สนามเหย้า

สนามกีฬาเทียนเหอความจุ 58,500 ที่นั่ง
ตั้งอยู่ในเมืองกวางโจว สร้างเสร็จเมื่อปี พ.ศ. 2530
ความจุรวม 60,151 ที่นั่ง แต่สามารถรองรับผู้ชมในเกมฟุตบอลลีกได้รวม 58,500 ที่นั่ง
เคยใช้จัดการแข่งขันฟุตบอลโลกหญิงปี 2534 และเคยใช้เป็นสังเวียนนัดชิงเหรียญทองฟุตบอลเอเชียนเกมส์ปี 2553
ผลงาน

ลีกสูงสุด
ลีกลำดับรองสูงสุด
เอฟเอ คัพ
เอเอฟซีแชมเปียนส์ลีก
ซีเอฟอ ซุปเปอร์ คัพ
อันดับในลีกทั้งหมด

| ฤดูกาล | 1955 | 1956 | 1957 | 1958 | 1960 | 1961 | 1962 | 1963 | 1964 | 1965 | 1978 | 1979 | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 | 1990 | 1991 | 1992 | 1993 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ระดับ | 1 | 2 | 2 | 2 | 1 | 1 | 1 | 1 | 2 | 2 | นอกลีก | นอกลีก | 3 | 2 | 1 | 2 | 2 | 1 | 1 | 1 | 1 | 1 | 2 | 1 | 1 | 1 |
| อันดับ | 8 | 1 | 5 | 1 | 17 | 9 | 18 | 20 | 7 | 6 | 20 | 3 | 2 | 1 | 15 | 2 | 9 | 7 | 7 | 7 | 7 | 8 | 2 | 4 | 2 | 8 |
| Season | 1994 | 1995 | 1996 | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ระดับ | 1 | 1 | 1 | 1 | 1 | 1 | 1 | 2 | 2 | 2 | 2 | 2 | 2 | 2 | 2 | 2 | 2 | 1 | 1 | 1 | 1 | 1 |
| อันดับ | 2 | 5 | 7 | 8 | 14 | 8 | 10 | 4 | 11 | 3 | 4 | 4 | 3 | 1 | 7 | 9 | 1 | 1 | 1 | 1 | 1 | 1 |
ไม่มีการจัดแข่งขันในปี 1959, 1966–72, 1975, 1976; กว่างโจว ไม่ได้เข้าร่วมการแข่งขันลีกในปี 1973, 1974 and 1977.
^1  แบ่งกลุ่ม ; ^2  ไม่ได้ขึ้นชั้น; ^3  ได้ขึ้นชั้นกรณีพเศษ;  ตกชั้นเพราะโดนปรับจากความผิด
ผู้เล่นและผู้ฝึกสอนชุดปัจจุบัน > ผู้เล่น

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
รายชื่อเจ้าของสโมสรและชื่อสโมสร

| ปี | เจ้าของ | ชื่อสโมสร | ชื่อผู้สนับสนุน |
| --- | --- | --- | --- |
| 1954-84 | Guangzhou Sports Bureau | Guangzhou Football Team |  |
| 1985-88 | Guangzhou Sports Bureau | Guangzhou Football Team | Guangzhou Baiyun |
| 1989-92 | Guangzhou Sports Bureau | สโมสรฟุตบอลกว่างโจว | Guangzhou Baiyun |
| 1993-00 | Guangdong Apollo Group | Guangzhou Apollo Football Club |  |
| 2001 | Guangzhou Sports Bureau | สโมสรฟุตบอลกว่างโจว | Guangzhou Geely |
| 2002-03 | Guangzhou Sports Bureau | สโมสรฟุตบอลกว่างโจว | Guangzhou Xiangxue |
| 2004-05 | Sunray Cave Group | สโมสรฟุตบอลกว่างโจว | Guangzhou Sunray Cave |
| 2006-09 | Guangzhou Pharmaceutical Holdings | Guangzhou GPC Football Club |  |
| 2010 | Guangzhou Sports Bureau | สโมสรฟุตบอลกว่างโจว |  |
| 2010 | Evergrande Real Estate Group | Guangzhou Evergrande Football Club | Guangzhou GAC |
| 2011–2014 | Evergrande Real Estate Group | Guangzhou Evergrande Football Club |  |
| 2014–2015 | Evergrande Real Estate Group (50%→60%) Alibaba Group (50%→40%) | Guangzhou Evergrande Taobao Football Club |  |
| 2016–2020 | Evergrande Real Estate Group (56.71%) Alibaba Group (37.81%) Other shareholders in NEEQ (5.48%) | Guangzhou Evergrande Taobao Football Club |  |
| 2021– | Evergrande Real Estate Group (56.71%) Alibaba Group (37.81%) Other shareholders in NEEQ (5.48%) | สโมสรฟุตบอลกว่างโจว |  |
ผลงานของทีมเยาวชน

ลีกเยาวชนรุ่นอายุไม่เกิน 19 ปี
ฟุตบอลถ้วยเยาวชนรุ่นอายุไม่เกิน 19 ปี
ฟุตบอลถ้วยเยาวชนรุ่นอายุไม่เกิน 17 ปี
ฟุตบอลถ้วยเยาวชนรุ่นอายุไม่เกิน 23 ปี-ไชน่าแชมเปี้ยนชิพ
แหล่งข้อมูลอื่น

Official Site เก็บถาวร 2015-12-12 ที่ เวย์แบ็กแมชชีน (จีน)
Supporters' site เก็บถาวร 2011-05-11 ที่ เวย์แบ็กแมชชีน (จีน)
Stats on Sohu เก็บถาวร 2012-05-19 ที่ เวย์แบ็กแมชชีน (จีน)
Stats on Sina (จีน)
แม่แบบ:ผู้เล่นสโมสรฟุตบอลกว่างโจว
| ด ค กไชนีสซูเปอร์ลีก |
| --- | --- | --- |
| สโมสรในฤดูกาล 2023 |  เป่ย์จิงกั๋วอัน  Cangzhou Mighty Lions  Changchun Yatai  Chengdu Rongcheng  Dalian Pro  กว่างโจว ซิตี  Henan Songshan Longmen  Kunshan  Meizhou Hakka  Nantong Zhiyun  ชิงเต่า  ชานตงไท่ชาน  เซียงไฮ้พอร์ต  เซี่ยงไฮ้ เซิ่นหัว  เชินเจิ้น  เทียนจิน ไทเกอร์  อู่ฮั่น  Zhejiang  Cangzhou Mighty Lions  Changchun Yatai  Chongqing Liangjiang Athletic  Dalian Professional  |  |
| สโมสรที่เคยอยู่ในไชนีสซูเปอร์ลีก |  Beijing Renhe  กว่างโจว  Guizhou Hengfeng Zhicheng  เหอเป่ย์  Qingdao Manatee  Shijiazhuang Ever Bright  Zhejiang Yiteng  Zhejiang Pro  |  |
| สโมสรในอดีต |  เจียงซูซูหนิง  เทียนจิน เทียนไห่  Chengdu Tiancheng  Dalian Shide  Liaoning Whowin  Shanghai Shenxin  Shanghai United  Sichuan Guancheng  Wuhan Optics Valley  Xiamen Blue Lions  Yanbian Funde  |  |
| ด ค กแชมเปียนเอเชียนคลับแชมเปียนชิพและเอเอฟซีแชมเปียนส์ลีกอีลิท |
| --- | --- | --- |
| แชมป์ 4 สมัย |   อัลฮิลาล (1991, 2000, 2019, 2021)  |  |
| แชมป์ 3 สมัย |   โพฮัง สตีลเลอส์ (1997, 1998, 2009)   อูราวะ เรดไดมอนส์ (2007, 2017, 2022)  |  |
| แชมป์ 2 สมัย |   กว่างโจว (2013, 2015)   ช็อนบุกฮุนไดมอเตอส์ (2006, 2016)   ซูว็อนซัมซุงบลูวิงส์ (2001, 2002)   อัลอิน (2003, 2024)   อุลซันฮุนได (2012, 2020)   เอสเทกลอล (1970, 1990)   ซ็องนัม (1995, 2010)   อัลอิตติฮาด (2004, 2005)   อัสซัดด์ (1989, 2011)   ธนาคารกสิกรไทย (1994, 1995)   มัคคาบีเทลอาวีฟ (1969, 1971)  |  |
| แชมป์สมัยเดียว |   จูบิโล อิวาตะ (1999)   กัมบะ โอซากะ (2008)   คาชิมะ แอนต์เลอส์ (2018)   ปูซานไอพาร์ก (1985)   โตเกียว เวร์ดี (1987)   เจฟ ยูไนเต็ด ชิบะ (1986)   พีเอเอส เตหะราน (1993)   เวสเทิร์น ซิดนีย์ วันเดอร์เรอส์ (2014)   อาโปเอลเทลอาวีฟ (1967)   เหลียวหนิงหวู่วิน (1990)  |  |
ภาพนักแตะกว่างโจว เอเวอร์แกรนด์ ฉลองแชมป์ไชน่าลีกวัน
อำเภอคาโตริ

แผนที่แสดงอำเภอคาโตริในจังหวัดชิบะ (เน้นสีเหลือง)
อำเภอคาโตริ (ญี่ปุ่น: 香取郡; โรมาจิ: Katori-gun) เป็นอำเภอหนึ่งที่ตั้งอยู่ในจังหวัดชิบะ ประเทศญี่ปุ่น อำเภอนี้มีมาตั้งแต่สมัยการปฏิรูปปีไทกะในคริสต์ศตวรรษที่ 7 และอำเภอคาโตริยังคงเป็นส่วนหนึ่งของแคว้นชิโมซะมาจนกระทั่งมีการก่อตั้งจังหวัดชิบะ อำเภอคาโตริในอดีตครอบคลุมพื้นที่ทางฝั่งใต้ของปลายแม่น้ำโทเนะ
จากข้อมูลเมื่อวันที่ 1 พฤษภาคม ค.ศ. 2021 อำเภอคาโตริมีประชากรประมาณ 32,333 คน พื้นที่ทั้งหมด 138.95 ตารางกิโลเมตร (53.65 ตารางไมล์)
เมืองและหมู่บ้าน

โคซากิ
ทาโกะ
โทโนโช
ลำดับเวลา

1 กรกฎาคม ค.ศ. 2005 - เมืองฮิกาตะรวมเข้ากับเมืองอีโอกะและอูนากามิที่อยู่ในอำเภอไคโจ (ปัจจุบันถูกยุบแล้ว) และนครอาซาฮิ รวมเข้ากันเป็นนครอาซาฮิ
27 มีนาคม ค.ศ. 2006
นครซาวาระ และเมืองโอมิงาวะ เมืองยามาดะ และเมืองคูริโมโตะ รวมเข้ากันเพื่อก่อตั้งนครคาโตริ
เมืองชิโมฟูซะ และเมืองไทเอ รวมเข้ากับนครนาริตะ
อมิตดา ธรรมารักษ์

| ท่านหญิง อมิตดา ธรรมารักษ์ |
| --- | --- |

เกิด: หม่อมเจ้าอมิตดา สวัสดิวัตน์ 22 พฤษภาคม พ.ศ. 2465
เสียชีวิต: 11 กันยายน พ.ศ. 2542 (77 ปี)
คู่สมรส: สุภร ธรรมารักษ์
บุตร: ฐานะพร ธรรมารักษ์
บิดามารดา: สมเด็จพระเจ้าบรมวงศ์เธอ กรมพระสวัสดิวัดนวิศิษฎ์ หม่อมเร่ สวัสดิวัตน์ ณ อยุธยา
อมิตดา ธรรมารักษ์ (เดิม: หม่อมเจ้าอมิตดา สวัสดิวัตน์; 22 พฤษภาคม พ.ศ. 2465 – 11 กันยายน พ.ศ. 2542) เป็นพระธิดาในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ กับหม่อมเร่ สวัสดิวัตน์ ณ อยุธยา (สกุลเดิม บุนนาค) มีเจ้าพี่เจ้าน้องร่วมพระชนกชนนีสิบองค์ รวมทั้งเป็นพระขนิษฐาต่างมารดาของสมเด็จพระนางเจ้ารำไพพรรณี พระบรมราชินี
หม่อมเจ้าอมิตดา สวัสดิวัตน์ กราบบังคมทูลลาออกจากฐานันดรศักดิ์เพื่อสมรสกับนายแพทย์ สุภร ธรรมารักษ์ เมื่อวันที่ 17 สิงหาคม พ.ศ. 2499 มีธิดาหนึ่งคนคือฐานะพร ธรรมารักษ์
อมิตดา ธรรมารักษ์ สิ้นชีพิตักษัย เมื่อวันที่ 11 กันยายน พ.ศ. 2542 ด้วยชันษา 77 ปี
อัตสึชิ โอโนะ

| อัตสึชิ โอโนะ |
| --- | --- |
斧 アツシ
เกิด:  (1961-09-09) 9 กันยายน ค.ศ. 1961 (63 ปี) จังหวัดคานางาวะ ประเทศญี่ปุ่น
อาชีพ: นักแสดง, นักพากย์
ปีปฏิบัติงาน: 1980 – (นักแสดง) 2004 – (นักพากย์)
องค์การ: สำนักงานโอซาวะ
ส่วนสูง: 178 ซม.
อัตสึชิ โอโนะ (斧 アツシ, 9 กันยายน 1961 –) เป็นนักแสดง นักพากย์ และผู้บรรยายชาวญี่ปุ่น เกิดที่นครโยโกฮามะ จังหวัดคานางาวะ สังกัดสำนักงานโอซาวะ สูง 178 ซม.
ผลงานพากย์

ผู้กล้าสุดแกร่ง ขี้ระแวงขั้นวิกฤติ (เซร์เซอุส)
หนุ่มเย็บผ้ากับสาวนักคอสเพลย์ (โกโจ คาโอรุ)
สปาย × แฟมิลี (เอ็ดการ์)
นักอัญเชิญทมิฬ (เซล ไทรเซน)
โมบิลสูทกันดั้ม แม่มดจากดาวพุธ (ซาริอุส เซเนลลี)
วูลฟ์แก๊ง

วูลฟ์แก๊ง (อังกฤษ : Wolf Gang) เป็นวงดนตรีอังกฤษแนวอัลเทอร์เนทีฟและซิมโฟนิกร็อก ก่อตั้งขึ้นในปี 2552 นำโดย แม็ก แม็กเอเลก็อท
สมาชิก

แม็ก แม็กเอเลก็อท - ร้องนำ
ลาซเซ่ ปีเตอร์เซ่น - กลอง
เกฟวิน สเลเตอร์ - กีตาร์
เจมส์ วู้ด - เบส
เจมี่ โจนส์ - คีย์บอร์ด (ไม่ได้เป็นสมาชิกเต็มเวลา)
ประวัติ

เริ่มแรกนั้นวูลฟ์แก๊งยังไม่ได้เป็นวงดนตรี แต่เป็นการทำเพลงของแม็ก แม็กเอเลก็อตคนเดียว ขณะนั้นเขาเป็นนักศึกษาภาควิชาสังคมวิทยาและมานุษยวิทยาในมหาวิลัยด้านเศษรฐศาสตรฺ์ของลอนดอน เขาทำมันเล่น ๆ ในห้องนอนของเขา แต่กลับได้รับความสนใจจากคนฟังและค่ายเพลง เขาจึงไปปรึกษาอาจารย์และอาจารย์แนะนำให้พักการเรียนไว้ก่อน เผื่อว่าถ้าทำงานเพลงไม่สำเร็จจะได้กลับมาเรียนต่อให้จบ แต่สุดท้ายแล้วแม็กก็ตัดสินใจลาออกจากมหาวิทยาลัยในภายหลังทั้งที่เรียนอยู่ในปีที่สามแล้วเพราะอยากจะทุ่มเทให้งานดนตรีอย่างเต็มที่ เขาใช้เวลาตลอดทั้งฤดูร้อนเขียนเพลงของตัวเองเพิ่ม ได้แองกัส เมอร์เรย๋์มาเป็นผู้จัดการและคุยกับค่ายเพลงเพื่อเซ็นสัญญาและเริ่มทำอัลบั้ม ส่วนชื่อวงวูลฟ์แก๊งนั้นพี่สาวของเขาเป็นคนเสนอ และเขาก็ชอบมันเพราะว่าชอบหมาป่าเป็นทุนเดิมอยู่แล้ว
แม็กเริ่มหาสมาชิกวงและได้ลาซเซ่ที่เคยอยู่วงเดอะเรคส์มาตีกลองให้ เกฟวิฟจากวงเดอะโกสต์ และเจมส์ที่ก่อนหน้านี้ทำโปรเจ็กส่วนตัวของตัวเองอยู่ นอกจากนี้ภายหลังยังมีสมาชิกที่ไม่ได้มาเล่นให้วูลฟ์แก๊งเต็มเวลาเข้ามาร่วมวงด้วยในบางครั้ง คือ เจมี่ โจนส์ที่เล่นในตำแหน่งคีย์บอร์ด แม้จะมีสมาชิกเพิ่มเข้ามาในวงแล้วแต่แม็กก็ยังยืนยันว่าวูลฟ์แก๊งคือเขาคนเดียวเพราะเขาเป็นคนริเริ่มสร้างเพลงของวงขึ้นมาทุกอย่าง ส่วนคนอื่น ๆ นั้นเหมือนเป็นคนที่มาเล่นสนับสนุนเขาเท่านั้น
ผลงาน

เริ่มต้นโดยเซ็นสัญญากับค่าย Neon Gold แต่ปัจจุบันเซ็นสัญญากับค่าย Atlantic Records อัลบั้มเปิดตัวของวงคืออัลบั้ม "Suego Faults" ซึ่งแต่งและบันทึกเสียงเริ่มแรกโดยแม็ก แม็กเอเลก็อทคนเดียว ต่อมาได้ เดฟ ฟริดแมนมาเป็นโปรดิวเซอร์ร่วมกับแม็ก แม็กเอเลก็อตเอง โดยอัลบั้มนี้วางจำหน่ายในเดือนกรกฎาคม ปี2554 ส่วนอัลบั้มที่สองนั้นกำลังจัดทำอยู่ในขณะนี้โดยที่ชื่ออัลบั้มยังไม่ปรากฏ
อัลบั้ม
"Suego Faults" 25 กรกฎาคม – Atlantic Records
เพลงเดี่ยว
"The King and All of His Men" (Neon Gold)
"Lions in Cages" (Atlantic Records)
"Dancing with the Devil" (Atlantic Records)
"The King and All of His Men (re-release)" (Atlantic Records)
"Back to Back" 31 ตุลาคม 2011